LeitarorðÝttu á enter til að leita eða ESC til að loka Stök frétt Útgáfa starfsleyfis Háafells ehf. að Nauteyri í Strandabyggð , Ísafjarðardjúpi Umhverfisstofnun gaf út starfsleyfi fyrir seiðaeldi félagsins Háafell ehf. að Nauteyri þann 31. janúar sl . Starfsleyfið heimilar framleiðslu á allt að 800 tonnum af laxa - og regnbogasilungaseiðum árlega í eldisstöð að Nauteyri , Strandabyggð . Skipulagsstofnun ákvarðaði að starfsemin væri ekki háð mati á umhverfisáhrifum í ákvörðun sinni dags. 18. desember 2015 . Starfsleyfið byggir á skilyrðum á grundvelli reglugerðar nr. 550 / 2018 um losun frá atvinnurekstri og mengunarvarnaeftirlit sem sett er með stoð í 5. gr. laga nr. 7 / 1998 , um hollustuhætti og mengunarvarnir , sbr. 1. mgr. 6. gr. laga nr. 7 / 1998 . Starfsleyfi Umhverfisstofnunar tekur á mengunarþætti eldisins og gerir ítarlegar kröfur um takmörkun á mengun , eftirlit og mælingar á starfstíma . Umhverfisstofnun auglýsti opinberlega tillögu að starfsleyfinu á vefsíðu stofnunarinnar í fjórar vikur , á tímabilinu 16. nóvember til 14. desember 2018 þar sem gefinn var kostur á að koma með skriflegar athugasemdir við tillöguna . Engar athugasemdir bárust . Auglýsing þessi er birt á fréttasvæði Umhverfisstofnunar en auk þess í sérstökum dálki fyrir opinberar birtingar á starfsleyfum sem stofnunin gefur út . Umhverfisstofnun auglýsir útgáfu starfsleyfisins nú þegar starfsleyfið hefur verið afhent til rekstraraðila samhliða rekstrarleyfi Matvælastofnunar skv. 3. mrg . 4. gr. b . laga nr. 71 / 2008 um fiskeldi . Ákvörðun Umhverfisstofnunar um útgáfu starfsleyfis er kæranleg til úrskurðarnefndar umhverfis - og auðlindamála innan eins mánaðar frá þessari birtingu ákvörðunar Umhverfisstofnunar skv. 65. gr. laga nr. 7 / 1998 , um hollustuhætti og mengunarvarnir , sbr. 4. gr. laga nr. 130 / 2011 , um úrskurðarnefnd umhverfis - og auðlindamála .